Siden Thomas Kastrup Larsen bebudede sin afgang har aalborgenserne i spænding ventet på at finde ud af, hvem afløseren bliver.

I dag er det Thomas Kastrup Larsens sidste dag med borgmesterkæden om halsen. Ni år er det blevet til som Aalborgs borgmester. Og nu kan Socialdemokratiet endelig løfte sløret for, hvor og hvornår aalborgenserne får af vide, hvem der skal afløse ham. Det sker ved et medlemsmøde 6. juni i Vejgaard Hallen klokken 19. I følge Ulla Astmann er den elektroniske del af afstemningen afsluttet, og man venter lige nu de sidste brevstemmer, inden valget kan offentliggøres. Det er Lasse Frimand Jensen og Flemming Møller Mortensen, som medlemmerne har kunne stemme på. Hvis det bliver førstnævnte kan han trække i arbejdstøjet med det samme, fordi han allerede er valgt ind i byrådet i Aalborg. Men hvis det bliver sidstnævnte, skal der findes en stedfortræder, indtil Flemming Møller Mortensen kan blive valgt ind i byrådet ved kommunalvalget i 2025. Og før at han vil kunne tage kæden om halsen, kræver det jo også, at socialdemokraterne genvinder borgmesterposten. Det bliver Ulla Astmann, der offentliggører valgresultatet. Efterfølgende vil begge kandidater få ordet.